
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1258 

8 Σεπτεμβρίου 2005 


ΑΠΟΦΑΣΕΙ Σ 

Αριθ. 83054/Ε5 

Κανονισμός σπουδών ΤΕΙ Λαμίας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 27 του ν. 1404/1983 (ΦΕΚ 
173 τ.Α') όπως τροποποιήθηκε και ισχύει με το ν. 2413/ 
1996 καιν. 2621/1998. 

2. Τις διατάξεις των άρθρων 2, 5 του ν. 2916/2001 (ΦΕΚ 
114 τ.Α'/11.4.2001) «για τη διάρθρωση της ανώτατης εκ¬ 
παίδευσης και ρύθμιση θεμάτων του τεχνολογικού τομέα 
αυτής». 

3. Το π.δ. 498/1984 (ΦΕΚ 176/Α/14.11.1984) «Κανονι¬ 
σμός σπουδών στα ΤΕΙ». 

4. Την υπ’ αριθμ. 37876/ΣΤ5/26.4.2004 υπουργική από¬ 
φαση «Καθορισμός αρμοδιοτήτων Υφυπουργού του 
ΥΠΕΠΘ (ΦΕΚ608τ.Β'). 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού 

6. Το υπ’ αριθ. 45/21.12.2004 πρακτικό της Συνέλευσης 
του ΤΕΙ Λαμίας, το οποίο διαβιβάστηκε στην υπηρεσία 
μας με το υπ’ αριθμ. 5.117/30.12.2004 έγγραφο του ΤΕΙ 
Λαμίας, αποφασίζουμε: 

Εγκρίνουμε ως προς τη νομιμότητά της και την πληρό- 
τητά της την από 21.12.2004 απόφαση της συνέλευσης 
του Τεχνολογικού Εκπαιδευτικού Ιδρύματος (Τ.Ε.Ι.) Λα¬ 
μίας με την οποία καταρτίστηκε ο κανονισμός σπουδών 
του παραπάνω ιδρύματος, και η οποία έχει ως ακολού¬ 
θως: 

ΚΑΝΟΝΙΣΜΟΣ ΣΠΟΥΔΩΝ Τ.Ε.Ι. ΛΑΜΙΑΣ 

ΚΕΦΑΛΑΙΟ ΠΡΩΤΟ 
Σπουδαστές του Τ.Ε.Ι. Λαμίας, 

Εγγραφές, Κύκλοι Σπουδών, Μαθήματα 

Άρθρο 1 

Σπουδαστές του Τ.Ε.Ι. Λαμίας - Εγγραφές 

1. Σπουδαστές του Τ.Ε.Ι Λαμίας καθίστανται όσοι εγ- 
γράφονται σ’ αυτό μετά από εισαγωγή, μετεγγραφή ή κα¬ 
τάταξη σύμφωνα με τις κείμενες διατάξεις. 


2. Οι εγγραφές των νεοεισερχομένων σπουδαστών γί¬ 
νονται στο οικείο Τμήμα μέσα στα χρονικά όρια και με βά¬ 
ση τα δικαιολογητικά που ορίζονται εκάστοτε με τις 
υπουργικές αποφάσεις, για την εισαγωγή νέων σπουδα¬ 
στών. Για όσους προέρχονται από μετεγγραφή ή κατάτα¬ 
ξη, για την εγγραφή τους απαιτείται η έκδοση σχετικής 
απόφασης του Τμήματος, σύμφωνα με τις κείμενες δια¬ 
τάξεις. 

3. Για λόγους εξαιρετικής ανάγκης, (όπως π.χ. παρα- 
τεταμένη θεομηνία, σοβαρή ασθένεια, στράτευση, 
απουσία στο εξωτερικό, κ.λ.π.), είναι δυνατή η εγγραφή 
σπουδαστή που καθυστέρησε να εγγράφει μέσα στις 
προθεσμίες της προηγούμενης παραγράφου του άρ¬ 
θρου αυτού, με αιτιολογημένη απόφαση του Συμβουλί¬ 
ου του Τμήματος, ύστερα από αίτηση του ενδιαφερομέ¬ 
νου σπουδαστή, η οποία υποβάλλεται σε αποκλειστική 
προθεσμία (30) ημερών από τη λήξη της προθεσμίας εγ¬ 
γραφής και στην οποία εκτίθενται και οι λόγοι της καθυ¬ 
στέρησης. Σπουδαστής που δεν γράφτηκε ούτε με τη 
διαδικασία αυτής της παραγράφου, χάνει το δικαίωμα 
εγγραφής του στο Ίδρυμα. 

4. Σπουδαστής που έχει εγγράφει στο Τ.Ε.Ι. Λαμίας δεν 
μπορεί να είναι συγχρόνως εγγεγραμμένος και σε άλλο 
τριτοβάθμιο εκπαιδευτικό ίδρυμα, εσωτερικού ή εξωτερι¬ 
κού, εκτός όσων μετακινούνται μέσω εγκεκριμένων από 
το Ίδρυμα προγραμμάτων κινητικότητας. 

Άρθρο 2 

Ανανέωση εγγραφής 

1. Με την επιφύλαξη της παρ. 6 του άρθρου 27 ν. 1404/ 
1983, ο σπουδαστής υποχρεούται ανά εξάμηνο σε ανανέ¬ 
ωση εγγραφής. Η ανανέωση γίνεται πριν από την έναρξη 
των μαθημάτων του Εξαμήνου με ειδική έντυπη δήλωση 
που διατίθεται από το Τμήμα. Κατ’ εξαίρεση οι ανανεώ¬ 
σεις εγγραφών μπορούν να παραταθούν για 5 εργάσιμες 
ημέρες με απόφαση του Συμβουλίου του Τμήματος. 

2. Σπουδαστής που δεν ανανέωσε την εγγραφή του για 
δύο (2) συνεχόμενα ή τρία (3) μη συνεχόμενα εξάμηνα 
σπουδών χάνει τη δυνατότητα να συνεχίσει τις σπουδές 
του στο Ίδρυμα και διαγράφεται από τα μητρώα του Τμή¬ 
ματος. Αιτήσεις επανεγγραφής διαγραφέντων εξετάζο¬ 
νται από το Συμβούλιο του Τμήματος μόνο για σοβαρούς 
λόγους, κατ’ αναλογία με το άρθρο 1 παράγραφο 3. 

Άρθρο 3 

Κύκλοι σπουδών, Έναρξη, Διακοπή και Λήξη μαθημάτων 

1. Τη βασική εκπαιδευτική μονάδα σταΤ.Ε.Ι. αποτελείτο 
διδακτικό εξάμηνο, που περιλαμβάνει: 

α) 15 πλήρεις εβδομάδες για διδασκαλία και από δύο 
εξεταστικές περιόδους, διάρκειας δύο εβδομάδων η κα¬ 
θεμιά. Η δεύτερη εξεταστική περίοδος για το εαρινό εξά¬ 
μηνο γίνεται το πρώτο δεκαπενθήμερο του Σεπτεμβρίου 
του επόμενου διδακτικού έτους. 

β) Η φοίτηση είναι υποχρεωτική για όλα τα μαθήματα. 
Σε περίπτωση αποτυχίας το μάθημα επαναλαμβάνεται. 

γ) Απόκλιση από τις ρυθμίσεις του προηγούμενου εδα¬ 
φίου «α» είναι δυνατή σε εξαιρετικές περιπτώσεις και μό¬ 
νο με απόφαση του συμβουλίου του Τ.Ε.Ι., και έγκριση του 
Υπουργού Εθνικής Παιδείας και Θρησκευμάτων. Σε κάθε 
περίπτωση, εάν ο αριθμός των ωρών διδασκαλίας που 
πραγματοποιήθηκαν σε ένα μάθημα είναι για οποιονδή- 
ποτε λόγο μικρότερος από τα δύο τρίτα (2/3) του προ- 
βλεπόμενου στο πρόγραμμα σπουδών για όλο το διδα¬ 
κτικό εξάμηνο, το μάθημα αυτό θεωρείται ότι δε διδάχθη¬ 
κε. Με αποφάσεις του Υπουργού Εθνικής Παιδείας και 
Θρησκευμάτων, μετά από πρόταση του συμβουλίου του 
Τ.Ε.Ι., είναι δυνατή η οργάνωση και λειτουργία θερινών ή 
πέρα από το κανονικό ωράριο προγραμμάτων, για ταχύ- 
ρυθμη διδασκαλία ή συμπλήρωση ύλης εξαμήνου. 

Κάθε διδακτικό έτος που αρχίζειτην 1η Σεπτεμβρίου και 
λήγει την 5η Ιουλίου, περιλαμβάνει δυο αυτοτελή διδακτι¬ 
κά εξάμηνα: το Χειμερινό, το οποίο αρχίζει την πρώτη 
Δευτέρα μετά τις 19 Σεπτεμβρίου και το Εαρινό, το οποίο 
αρχίζει μετά τη λήξη των εξετάσεων β’ περιόδου του Χει¬ 
μερινού Εξαμήνου και την εβδομάδα των εγγραφών. Με¬ 
ταξύ των δύο εξεταστικών περιόδων του Χειμερινού Εξα¬ 
μήνου ή μετά τη λήξη της δεύτερης εξεταστικής περιό¬ 
δου και μέχρι την έναρξη του Εαρινού Εξαμήνου ή πριν 
την πρώτη εξεταστική περίοδο του Εαρινού Εξαμήνου 
μπορούν να παρεμβάλλονται ημέρες ελεύθερες μαθημά¬ 
των. 

2. Κατά τη διάρκεια των εξαμήνων, μαθήματα και εξετά¬ 
σεις δε διεξάγονται τις επίσημες εορτές και διακοπές που 
ορίζονται στον εσωτερικό κανονισμό του Τ.Ε.Ι. Λαμίας. 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπώντου επόμενου 
διδακτικού έτους, καθορίζονται, κατ’ εφαρμογή των δια¬ 
τάξεων του παρόντος άρθρου σε συνδυασμό με εκείνες 
του άρθρου 27 του ν. 1404/1983, από το Συμβούλιο του 
Ιδρύματος και ανακοινώνονται με ευθύνη του αρμόδιου 
Αντιπροέδρου του Τ.Ε.Ι. Λαμίας, το αργότερο μέχριτέλος 
Ιουνίου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση σπουδών, Μορφές διδασκαλίας, 
Εκπαιδευτικές εκδρομές 

Άρθρο 4 

Οργάνωση μαθημάτων - Προγράμματα σπουδών 

1. Οι σπουδές στο Τ.Ε.Ι. Λαμίας έχουν ως κέντρο της εκ¬ 
παιδευτικής διαδικασίας τον σπουδαστή. Ο διδάσκων κα- 
θοδηγείτον σπουδαστή να ασχοληθεί με τις σπουδές του, 
μία συγκεκριμένη χρονική περίοδο κατά την διάρκεια του 
έτους και να αφιερώσει ένα συνολικό χρόνο σπουδών 
(παρακολούθηση μαθημάτων, μελέτη κλπ) που ονομάζε¬ 
ται Φόρτος Εργασίας (ΦΕ) σπουδαστή. Ο Φόρτος Εργα¬ 
σίας του σπουδαστή ορίζεται ως το άθροισμα του τρι¬ 


πλασίου του αριθμού των ωρών διδασκαλίας συν τον 
αριθμό ωρώντης εργαστηριακής διδασκαλίας. Ο Φόρτος 
Εργασίας του σπουδαστή καθορίζεται με απόφαση της 
Γενικής Συνέλευσης και κυμαίνεται από 1500 έως 1800 
ώρες ανά ακαδημαϊκό έτος και κατανέμεται στις ακόλου¬ 
θες σπουδαστικές δρατηριότητες: 

- ώρες παρακολούθησης της διδασκαλίας θεωρητικών 
μαθημάτων και ώρες διεξαγωγής άσκησης πράξης 

- ώρες διεξαγωγής εργαστηριακών και πρακτικών 
ασκήσεων, οι οποίες επέχουν θέση εργαστηρίων 

- ώρες διεξαγωγής φροντιστηριακών ασκήσεων 

- ώρες σεμιναρίων 

- ώρες μελέτης (στο σπίτι, στη βιβλιοθήκη κ.λ.π). 

- ώρες εκπόνησης εργασιών (ατομικών και ομαδικών) 

- ώρες εκπαιδευτικών επισκέψεων και εκπαιδευτικών 
εκδρομών 

- ώρες εξετάσεων 

2. Ο ρόλος του διδάσκοντα είναι να συμβουλεύει και να 
καθοδηγεί τον σπουδαστή κατά την διάρκεια των σπου¬ 
δών του για να μπορέσει να αποκτήσει τις συγκεκριμένες 
γνώσεις που απαιτεί το πρόγραμμα σπουδών του και να 
αναπτύξει τις προσωπικές του ικανότητες που είναι (α) η 
ανάληψη πρωτοβουλιών, (β) η κριτική σκέψη, (γ) η ανά¬ 
πτυξη ικανοτήτων επίλυσης προβλημάτων, (δ) η δημιουρ¬ 
γικότητα και ικανότητα παραγωγής πρωτότυπων ιδεών, 
(ε) ηθική εφαρμογή της επιστήμης, (στ) η ικανότητα αξιο¬ 
λόγησης και ανάπτυξης επιχειρηματολογίας, (ζ) η ικανό¬ 
τητα συνεργασίας σε ομαδικές εργασίες, (η) και η ικανό¬ 
τητα διοίκησης. Αυτό επιτυγχάνεται με σύγχρονες μεθό¬ 
δους διδασκαλίας όπως η καθοδήγηση βιβλιογραφικής 
αναζήτησης, η μελέτη περιπτώσεων με ομαδικές κυρίως 
εργασίες, τα εντατικά σεμινάρια, τις εργαστηριακές και 
πειραματικές εργασίες, τις προσομοιώσεις έργων, τις 
φροντιστηριακές ασκήσεις, κοκ. 

3. Οι σπουδές στο Τ.Ε.Ι. Λαμίας οργανώνονται με βάση 
το εξαμηνιαίο μάθημα. Τα μαθήματα του προγράμματος 
σπουδών κάθε Τμήματος κατατάσσονται στις ακόλουθες 
κατηγορίες: 

(α) Μαθήματα Γενικής Υποδομής (ΜΤΥ), στα οποία υπά¬ 
γονται μαθήματα των οποίων η γνώση θεωρείται βασική 
προϋπόθεση για την έναρξη των σπουδών των σπουδα¬ 
στών στο ευρύ γνωστικό πεδίο όπου υπάγεται η ειδικότη¬ 
τα του Τ μήματός τους. 

(β) Μαθήματα Ειδικής Υποδομής (ΜΕΥ), στα οποία υπά¬ 
γονται βασικά μαθήματα του Τμήματος ή της Σχολής που 
βοηθούν στην κατανόηση των μαθημάτων ειδικότητας 
(ΜΕ). 

(γ) Μαθήματα Ειδικότητας (ΜΕ), στα οποία υπάγονται 
μαθήματα τα οποία διαπραγματεύονται την εξειδικευμέ- 
νη γνώση που απαιτείται από την ειδικότητα των σπουδών 
των σπουδαστών ενός Τμήματος και αποτελούν βασική 
προϋπόθεση για την εκτέλεση της Πρακτικής Άσκησης. 

(δ) Μαθήματα Διοίκησης, Οικονομίας, Νομοθεσίας και- 
Ανθρωπιστικών σπουδών (ΔΟΝΑ), που δεν ανήκουν υπο¬ 
χρεωτικά σε μία συγκεκριμένη ειδικότητα, αλλά μπορούν 
να βοηθήσουν τους σπουδαστές, ανεξάρτητα από την ει¬ 
δικότητα των σπουδών τους, τόσο στον επαγγελματικό 
τους τομέα, όσο και στην πνευματική τους καλλιέργεια 
γενικότερα. 

Η κατανομή των παραπάνω κατηγοριών μαθημάτων 
στο πρόγραμμα σπουδών ενός Τμήματος κυμαίνεται στο 
ακόλουθο εύρος: ΜΓΥ 20-30%, ΜΕΥ 25-35%, ΜΕ 25-35% 
και ΔΟΝΑ 10-20%. 

4. Τα μαθήματατου προγράμματος σπουδών κάθε Τμή¬ 
ματος διακρίνονται σε Υποχρεωτικά (Υ), κατ’ Επιλογήν 
Υποχρεωτικά (ΕΥ) και Προαιρετικά (Π), ως εξής: 

(α) Υποχρεωτικά μαθήματα είναι συνήθως τα Μαθήμα¬ 
τα Γενικής Υποδομής (ΜΓΥ) του Τμήματος, τα οποία είναι 
υποχρεωτικά για όλους τους σπουδαστές του Τμήματος. 
Σ’ αυτή την κατηγορία μπορεί να ανήκουν και τα Μαθήμα¬ 
τα Ειδικής Υποδομής (ΜΕΥ) καθώς και τα Μαθήματα Ειδι¬ 
κότητας (ΜΕ). 

(β) Κατ’ Επιλογήν Υποχρεωτικά μαθήματα είναι συνή¬ 
θως τα Μαθήματα Διοίκησης, Οικονομίας, Νομοθεσίας & 
Ανθρωπιστικών σπουδών (ΔΟΝΑ) που επιλέγονται από 
τους σπουδαστές από πίνακα περισσοτέρων μαθημάτων. 
Τα μαθήματα αυτά μπορεί να είναι ομαδοποιημένα, οπό¬ 
τε ο σπουδαστής επιλέγει υποχρεωτικά άλατα μαθήματα 
μιας ομάδας, εκτός εάν είναι αδύνατη η διδασκαλία όλων 
των μαθημάτων μιας ομάδας. Στην περίπτωση αυτή γίνε¬ 
ται ελεύθερη επιλογή για τη συμπλήρωση των μαθημά¬ 
των της ομάδας. Εάν έχουν οριστεί κατευθύνσεις, τα μα¬ 
θήματα που τις χαρακτηρίζουν είναι ομαδοποιημένα. Σ’ 
αυτή την κατηγορία μπορεί να ανήκουν και τα Μαθήματα 
Ειδικής Υποδομής (ΜΕΥ) καθώς και τα Μαθήματα Ειδικό¬ 
τητας (ΜΕ). 

(γ) Προαιρετικά μαθήματα, τα οποία είναι θεωρητικά, εί¬ 
ναι τα μαθήματα γενικής μόρφωσης ή μαθήματα εμβά¬ 
θυνσης, υποδομής ή διεπιστημονικά. 

(δ) Οι σπουδαστές έχουν υποχρέωση να επιλέξουν και 
να παρακολουθήσουν ένα έως δύο το πολύ προαιρετικά 
μαθήματα ανά εξάμηνο σπουδών του τυπικού προγράμ¬ 
ματος. Η επιλογή θα γίνεται από κατάλογο προαιρετικών 
μαθημάτων τον οποίο καθορίζει η Γ ενική Συνέλευση του 
Τμήματος, διπλάσιων τουλάχιστον σε αριθμό από τον 
αριθμό που υποχρεωτικά θα επιλέξουν οι σπουδαστές 
του Τμήματος, μερικά έκτων οποίων μπορεί να είναι μα¬ 
θήματα άλλων Τμημάτων του Ιδρύματος και η παρακο¬ 
λούθησή τους θα γίνεται στο Τμήμα που ανήκουν τα μα¬ 
θήματα. Όταν οι σπουδαστές που δηλώνουν να παρακο¬ 
λουθήσουν ένα συγκεκριμένο προαιρετικό μάθημα είναι 
λιγότεροι από 10, τότε το μάθημα δεν διεξάγεται και οι 
σπουδαστές επιλέγουν ένα άλλο προαιρετικό μάθημα 
τροποποιώντας την δήλωση μαθημάτων τους. 

5. Κάθε ώρα θεωρητικής διδασκαλίας ανά εβδομάδα, 
δομείται με τέτοιο τρόπο ώστε να απαιτεί τρεις ώρες συ¬ 
νολικό χρόνο απασχόληση του σπουδαστή (δηλ. 3 ώρες 
ΦΕ) σε αντίθεση με την εργαστηριακή διδασκαλία που 
απαιτεί τόσο χρόνο απασχόλησης από τον σπουδαστή 
όσο και η διάρκεια της διδασκαλίας. Μελέτη πραγματο¬ 
ποιείται από τους σπουδαστές και στις εξεταστικές πε¬ 
ριόδους, ενώ αυτό δεν συμβαίνει με τα εργαστηριακά μα¬ 
θήματα. 

6. Κάθε μάθημα του προγράμματος σπουδών του Τμή¬ 
ματος χαρακτηρίζεται από έναν αριθμό διδακτικών μονά¬ 
δων. Οι διδακτικές μονάδες καθορίζονται, για άλατα μα¬ 
θήματα του Τμήματος, ,καθώς και για την Πτυχιακή Ερ¬ 
γασία και την Πρακτική Άσκηση με απόφαση της Γενικής 
Συνέλευσης του Τμήματος. Το τυπικό εξαμηνιαίο πρό¬ 
γραμμα καθορίζεται σε τριάντα (30) διδακτικές μονάδες 
για άλατα μαθήματα του εξαμήνου εκτός των προαιρετι¬ 
κών μαθημάτων, οι οποίες και κατανέμονται σε κάθε μά¬ 
θημα του εξαμήνου σε αντιστοιχία των ωρών διδασκαλίας 
κάθε μαθήματος και του Φόρτου Εργασίας του σπουδα¬ 
στή για να σπουδάσει επιτυχώς ένα μάθημα. Η πτυχιακή 
εργασία λαμβάνει έναν αριθμό διδακτικών μονάδων, μετά 


από απόφαση της Γενικής Συνέλευσης του Τμήματος, ο 
οποίος δεν μπορεί να υπερβαίνει τις δεκαπέντε (15). Στις 
εκπαιδευτικές επισκέψεις δεν αντιστοιχούν διδακτικές 
μονάδες. Κατά γενικό κανόνα τα όρια στα οποία κινείται η 
κατανομή των διδακτικών μονάδων σε κάθε εξαμηνιαίο 
μάθημα έχουν ως εξής: 

ί) για 20-30 εξαμηνιαίες ώρες ενός θεωρητικού μαθή¬ 
ματος ή του θεωρητικού μέρους ενός μικτού μαθήματος, 
κατανέμονται 3-4 διδακτικές μονάδες, 

ϋ) για 20-30 εξαμηνιαίες ώρες ενός εργαστηριακού μα¬ 
θήματος ή του εργαστηριακού μέρους ενός μικτού μαθή¬ 
ματος, κατανέμεται 1 διδακτική μονάδα. 

7. Εάν οι γνώσεις που παρέχονται σ’ ένα μάθημα είναι 
προϋπόθεση επιτυχούς παρακολούθησης ενός άλλου 
μαθήματος, το πρώτο μάθημα χαρακτηρίζεται ως προα- 
παιτούμενο του δεύτερου. Ένα μάθημα μπορεί να είναι 
ταυτόχρονα και προαπαιτούμενο ενός μαθήματος και 
εξαρτώμενο από άλλο μάθημα. Τα αλληλοσυνδεόμενα με 
τοντρόπο αυτό μαθήματα σχηματίζουν ομάδες που περι¬ 
λαμβάνουν μέχρι τρία (3) μαθήματα που δεν έχουν μετα¬ 
ξύ τους κοινά μαθήματα. Ο ολικός αριθμός των αλληλο- 
συνδεόμενων μαθημάτων δεν μπορεί να υπερβαίνει το 
40% του συνόλου των υποχρεωτικών μαθημάτων του 
Τμήματος. 

8. Η Γενική Συνέλευση του Τμήματος καθορίζει, σύμ¬ 
φωνα με το άρθρο 26 του ν. 1404/1983, το περίγραμμα 
του προγράμματος σπουδών και: ι) τον καταρχήν διαχω¬ 
ρισμό των μαθημάτων σε θεωρητική φροντιστηριακή και 
εργαστηριακή μορφή διδασκαλίας, ιι) την ειδικότερη ανά¬ 
λυση του περιγράμματος και των εβδομαδιαίων ωρών κά¬ 
θε μαθήματος και ιιι) τα προαπαιτούμενο και εξαρτώμενα 
από αυτά μαθήματα και τη διασφάλιση της ορθής αλλη¬ 
λουχίας μεταξύ τους. Τέλος η Γ ενική Συνέλευση του Τμή¬ 
ματος, κατά την κατανομή των μαθημάτωντου Τμήματος 
ανά εξάμηνο σπουδών, σύμφωνα με την παράγραφο 3 
του άρθρου 26 του ν. 1404/1983, μεριμνά ώστε: 

α) τα μαθήματα ενός προγράμματος σπουδών επτά (7) 
εξαμήνων, να μην υπερβαίνουν τα 40 σε αριθμό και να εί¬ 
ναι μέσα στα επιτρεπόμενα όρια του Φόρτου Εργασίας 
για τον σπουδαστή. Συμπερασματικά, ο αριθμός των υπο¬ 
χρεωτικών μαθημάτων για την λήψη πτυχίου θα πρέπει να 
κυμαίνεται μεταξύ 5 και 6 για κάθε εξάμηνο του τυπικού 
προγράμματος σπουδών, χωρίς να συνυπολογίζεται ο 
αριθμός των προαιρετικών μαθημάτων. 

β) οι ώρες διδασκαλίας ανά εβδομάδα, ενός τυπικού 
εξαμήνου σπουδών και για το σύνολο υποχρεωτικών και 
κατ’ επιλογήν υποχρεωτικών μαθημάτων, να κυμαίνονται 
από 22 έως 24. Υπέρβαση του ορίου αυτού είναι δυνατή 
σε περιπτώσεις ύπαρξης μεγάλου αριθμού εργαστηρια¬ 
κών ή κλινικών ασκήσεων και με την προϋπόθεση ότι ο 
Φόρτος Εργασίας του σπουδαστή κυμαίνεται σε αποδε¬ 
κτά όρια. 

9. Εάν στο πρόγραμμα σπουδών του Τμήματος περι¬ 
λαμβάνονται και μαθήματα που ανήκουν στο γνωστικό πε¬ 
δίο Τομέα άλλου Τμήματος, αναφορικά με τα μαθήματα 
αυτά, σύμφωνα με τις ρυθμίσεις της προηγούμενης πα¬ 
ραγράφου, του άρθρου αυτού, και κατ’ ανάλογη εφαρμο¬ 
γή της παραγράφου 4 του άρθρου 26 του ν. 1404/1983, 
απαιτείται η σύμφωνη γνώμη της Γ ενικής Συνέλευσης του 
οικείου Τομέα. Εάν δεν γίνει δυνατή η επίτευξη συμφω¬ 
νίας, η οριστική απόφαση λαμβάνεται από το Συμβούλιο 
της Σχολής, προκειμένου για Τμήματα και Τομείς της 

ίδιας Σχολής, ή από το Συμβούλιο του Τ.Ε. I. Λαμίας σε δια¬ 
φορετική περίπτωση. 

10. Το αργότερο δέκα (10) ημέρες πριν από την έναρξη 
των μαθημάτων κάθε διδακτικού Εξαμήνου, συντάσσεται 
με την φροντίδα του Συμβουλίου του Τμήματος και ανα¬ 
κοινώνεται με ευθύνη του Προϊστάμενου του Τμήματος, 
το εβδομαδιαίο ωρολόγιο πρόγραμμα μαθημάτων του 
Τμήματος το οποίο περιέχει: 

ι) το τυπικό πρόγραμμα σπουδών κάθε εξαμήνου 

ιι) τα μέλη του Ε.Π., Ε.ΔΙ.Π., τους Επιστημονικούς - Ερ¬ 
γαστηριακούς Συνεργάτες και Εκπαιδευτικούς Ειδικών 
Μαθημάτων που θα διδάξουν κάθε μάθημα των τυπικών 
προγραμμάτων και 

ιιι) την ημέρα, την ώρα και την αίθουσα ή το χώρο που 
θα πραγματοποιηθεί κάθε μάθημα. 

Κατά την κατάρτιση του εβδομαδιαίου ωρολογίου προ¬ 
γράμματος κάθε Τμήματος λαμβάνεται πρόνοια, ώστε να 
συμπίπτει ελεύθερος χρόνος 3-4 ωρών σε συγκεκριμένη 
ημέρα της εβδομάδας που θα χρησιμοποιείται για την Σύ¬ 
γκληση των οργάνων του Τμήματος ή Συνελεύσεων του 
Ιδρύματος. 

11. α) Τα τυπικά προγράμματα των εξαμήνων σπουδών 
του Τμήματος είναι ενδεικτικά και όχι υποχρεωτικά για 
τους σπουδαστές του Τμήματος, με την επιφύλαξη της 
παραγράφου 4 περίπτωση α του άρθρου αυτού. Ο σπου¬ 
δαστής μπορεί για κάθε διδακτικό εξάμηνο να καταρτίζει 
το ατομικό του πρόγραμμα σπουδών, το οποίο περιλαμ¬ 
βάνει τα μαθήματα που επιθυμεί και πρόκειται να παρα¬ 
κολουθήσει κατά το εξάμηνο αυτό. Σχετική δήλωση υπο¬ 
βάλλουν στο Τμήμα όλοι οι σπουδαστές ταυτόχρονα με 
την εγγραφή ή την ανανέωση εγγραφής τους. Μέσα σε 
μια (1) εβδομάδα από την έναρξη των μαθημάτων του 
εξαμήνου, ο σπουδαστής έχει την δυνατότητα τροποποί¬ 
ησης της αρχικής δήλωσής του κατά τρία το πολύ μαθή¬ 
ματα. 

β) Κατά την κατάρτιση του ατομικού προγράμματος 
σπουδών του Εξαμήνου ο σπουδαστής λαμβάνει υποχρε¬ 
ωτικά πρόνοια ώστε: 

ι) Ο μέγιστος αριθμός δηλουμένων μαθημάτων ανά 
εξάμηνο σπουδών να αντιστοιχεί σε μαθήματα των οποί¬ 
ων οι διδακτικές μονάδες να ισούνται με τις διδακτικές 
του τυπικού εξαμήνου σπουδών προσαυξημένες κατά 
30%. 

ιι) Κατά προτεραιότητα για την συμπλήρωση του ανω- 
τάτου ορίου δηλώνονται οι ώρες των μαθημάτων προη¬ 
γουμένων εξαμήνων, τα οποία είτε δε δηλώθηκαν, είτε 
δεν ολοκληρώθηκαν με επιτυχία, και οι ώρες των μαθη- 
μάτωντου τυπικού τους Εξαμήνου. Αν ο σπουδαστής δεν 
μπορεί να συμπληρώσει το ατομικό του πρόγραμμα με 
μαθήματα παρελθόντων εξαμήνων και του τυπικού εξα¬ 
μήνου που ανήκει, τότε μπορεί να δηλώνει μαθήματα από 
το αμέσως επόμενο φυτικό εξάμηνο. Δεν περιλαμβάνο¬ 
νται μαθήματα τα προαπαιτούμενα των οποίων δεν έχει 
παρακολουθήσει με επιτυχία ο σπουδαστής. 

γ) Οι σπουδαστές του πρώτου εξαμήνου σπουδών δη¬ 
λώνουν και παρακολουθούν μόνο μαθήματα του πρώτου 
τυπικού εξαμήνου σπουδών του Τμήματός τους. 

δ) Εάν στη δήλωση των μαθημάτων που θα παρακολου¬ 
θήσει ο σπουδαστής σ’ ένα εξάμηνο δεντηρούνται οι όροι 
των προηγούμενων εδαφίων, θεωρείται αυτοδίκαια ότι η 
δήλωση περιλαμβάνει τα μαθήματα του εξαμήνου εισα¬ 
γωγής, προκειμένου για πρωτοεισαγόμενους σπουδα¬ 
στές ενώ για παλαιότερους σπουδαστές τροποποιείται η 


δήλωση μαθημάτων με μαθήματα του τυπικού τους ή πα- 
λαιότερου εξαμήνου, ύστερα από συνεννόηση με τον 
σπουδαστή. 

ε) Επικαλύψεις μαθημάτων στο ατομικό πρόγραμμα 
ενός σπουδαστή δεν επιτρέπονται. 

12. Σε καμία περίπτωση ο σπουδαστής, κατ’ εφαρμογή 
του εδαφίου (β) της προηγούμενης παραγράφου, δεν 
μπορεί να καταστεί πτυχιούχος νωρίτερα από την προ- 
βλεπόμενη χρονική διάρκεια σπουδών του Τμήματος. Για 
τη διευκόλυνση της κινητικότητας σπουδαστών και Ε.Π. 
μεταξύ του Τ.Ε.Ι. Λαμίας και Ιδρυμάτων Τριτοβάθμιας εκ¬ 
παίδευσης του εξωτερικού είναι δυνατή, με απόφαση της 
Γ ενικής Συνέλευσης του Τμήματος, η διδασκαλία ορισμέ¬ 
νων μαθημάτων του προγράμματος σπουδών κάθε Τμή¬ 
ματος και σε άλλη γλώσσα κράτους - μέλους στη Ευρω¬ 
παϊκής Ένωσης, παράλληλα με την Ελληνική. 

Άρθρο 5 

Διδασκαλία ξένων γλωσσών 

1. Στα Τμήματα του Ιδρύματος διδάσκονται μία ή περισ¬ 
σότερες ξένες γλώσσες, κυρίως από τις γλώσσες χωρών 
της Ευρωπαϊκής Ένωσης. Η διδασκαλία της ξένης γλώσ¬ 
σας έχει ως σκοπό να μάθουν οι σπουδαστές να επικοι¬ 
νωνούν σ’ αυτή και να τη χειρίζονται για αντικείμενα της 
ειδικότητάς τους. 

2. Την ευθύνη διδασκαλίας των ξένων γλωσσών έχει το 
Κέντρο Ξένων Γλωσσών και Φυσικής Αγωγής το οποίο ορ¬ 
γανώνει την διδασκαλία ξένων γλωσσών που επιθυμούν 
και δηλώνουν να παρακολουθήσουν οι σπουδαστές του 
Τ.Ε.Ι. Λαμίας, ως προαιρετικό μάθημα, και μάλιστα σε διά¬ 
φορα επίπεδα. 

3. Στο τυπικό πρόγραμμα σπουδών το μάθημα της ξέ¬ 
νης γλώσσας ανήκει στα Γενικά Υποχρεωτικά ή στα κατ’ 
Επιλογήν Υποχρεωτικά ή στα Προαιρετικά Μαθήματα του 
Τμήματος. 

Άρθρο 6 

Μορφές διδασκαλίας, Συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: 

- θεωρητική ή από έδρας διδασκαλία, 

- σεμινάρια, 

- φροντιστηριακές, πρακτικές και εργαστηριακές ασκή¬ 
σεις, 

- ανάθεση εκπόνησης εργασιών ατομικά ή ομαδικά και 

- εκπαιδευτικές επισκέψεις και εκδρομές. 

2. α) Η θεωρητική ή από έδρας διδασκαλία μαθήματος, 
παρουσιάζει εποπτικά μια ευρεία περιοχή ενός γνωστι¬ 
κού αντικειμένου και τον σχετικό μ’ αυτή επιστημονικό 
προβληματισμό. Τμήματης διδασκαλίας αυτής μπορεί να 
περιλαμβάνει και ειδικές ασκήσεις (ασκήσεις πράξης) για 
την εμπέδωση των θεωρητικών γνώσεων και την εφαρμο¬ 
γή τους σε διάφορες συνθήκες και περιπτώσεις, με τη 
μορφή φροντιστηριακών ασκήσεων, ενώ μπορεί να απο¬ 
σκοπούν κατά περίπτωση, στην ανάπτυξη δεξιοτήτων για 
την επίλυση προβλημάτων κατά τρόπο που να αναπτύσ¬ 
σεται η κριτική σκέψη του σπουδαστή η δυνατότητα επι¬ 
λογών, η ομαδική εργασία κ.ο.κ. Τα μέλη Ε.Π. μπορούν να 
εξειδικεύουν τις ασκήσεις πράξης σύμφωνα με τις υφι- 
σταμένες στο Τμήμα συνθήκες. 

β) Τα σεμινάρια στοχεύουν στην επεξεργασία συγκε¬ 
κριμένων θεμάτων σε μεγαλύτερο βάθος και έκταση με 

την συνεργασία και καθοδήγηση του διδάσκοντα και τη 
βοήθεια σχετικής βιβλιογραφίας. 

γ) Οι εργαστηριακές και πρακτικές ασκήσεις πραγμα¬ 
τοποιούνται περιοδικά σε κατάλληλους χώρους τουΤ.Ε.Ι. 
ή σε χώρους εργασίας, στους οποίους οι σπουδαστές κά¬ 
τω από την επίβλεψη και με την καθοδήγηση του εκπαι¬ 
δευτικού προσωπικού εκπαιδεύονται κατά ομάδες στην 
εφαρμογή θεωρητικών, επαγγελματικών ή τεχνολογικών 
μεθόδων, στο χειρισμό τεχνικών συστημάτων, στον εθι- 
σμό στην ομαδική εργασία, στη σύνταξη περιγραφικών 
εκθέσεων κλπ, ώστε να αποκτούν τις κατάλληλες δεξιό¬ 
τητες. 

3. α) Δεν επιτρέπεται κατάτμηση θεωρητικού μαθήμα¬ 
τος σε περισσότερα τμήματα. Σε εξαιρετικές περιπτώ¬ 
σεις όταν ο αριθμός των παρακολουθούντων σπουδα¬ 
στών είναι πολύ μεγάλος ή όταν η χωρητικότητα των δια¬ 
θέσιμων χώρων διδασκαλίας δεν επαρκεί μπορεί να γίνει 
κατάτμηση ύστερα από πρόταση του διδάσκοντα, σύμ¬ 
φωνη γνώμη του Συμβουλίου του Τμήματος και απόφαση 
του Συμβουλίου του Ιδρύματος. Σε περίπτωση κατάτμη¬ 
σης τμήματος οι διδάσκοντες συντονίζουν μεταξύ τους 
τη διδακτέα ύλη και στις τελικές εξετάσεις του μαθήμα¬ 
τος θέτουν κοινά θέματα. 

β) Για τη διεξαγωγή των εργαστηριακών ασκήσεων ο 
αριθμός των παρακολουθούντων σπουδαστών ανά τμή¬ 
μα θα έχει ελάχιστο όριο δέκα (10) ατόμων και μέγιστο εί¬ 
κοσι πέντε (25) ατόμων εκτός ειδικών περιπτώσεων, όπως 
εργαστήρια αυξημένου κινδύνου ή ειδικές συνθήκες ερ¬ 
γασίας κλπ για τις οποίες απαιτείται η έγκριση του Συμ¬ 
βουλίου του Ιδρύματος μετά από τεκμηριωμένη εισήγηση 
του Συμβουλίου του Τμήματος. Ο αριθμός των μελών Ε.Π. 
ανά τμήμα εργαστηριακών ασκήσεων δεν μπορεί να είναι 
ανώτερος των δύο (2). 

Άρθρο 7 

Διάρκεια διδασκαλίας και ασκήσεων 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων, ορίζεται σε 
σαράντα πέντε (45') λεπτά της ώρας μετά τη λήξη της 
οποίας ακολουθεί διάλυμα, μέχρι δέκα πέντε (15') λε¬ 
πτών. 

2. Η διάρκεια των ωριαίων πρακτικών και εργαστηρια¬ 
κών ασκήσεων είναι πενήντα πέντε (55') λεπτά εκτός ειδι¬ 
κών περιπτώσεων και εφόσον αυτό επιβάλλεται από δια¬ 
τάξεις διασφάλισης της δημόσιας υγείας. Οι φροντιστη¬ 
ριακές, εργαστηριακές και πρακτικές ασκήσεις μπορεί να 
γίνονται και χωρίς διάλυμα. 

3. Η διάρκεια διεξαγωγής των σεμιναρίων ρυθμίζεται 
από τον διδάσκοντα σε συνεννόηση με τους σπουδαστές. 
Κάθε άλλη λεπτομέρεια ρυθμίζεται με απόφαση του Συμ¬ 
βουλίου του Τ μήματος. 

4. Η διάρκεια της θεωρητικής διδασκαλίας δεν μπορεί 
να υπερβαίνει τις δύο (2) συνεχείς ώρες διδασκαλίας στο 
ίδιο γνωστικό αντικείμενο. 

Άρθρο 8 

Εκπαιδευτικές εκδρομές 

1. α) Για την αποτελεσματικότερη εμπέδωση των θεω¬ 
ρητικών, τεχνολογικών καιπρακτικώνγνώσεωντων σπου¬ 
δαστών, οργανώνονται με πρωτοβουλία και ευθύνη του 
Τμήματος, εκπαιδευτικές επισκέψεις και εκδρομές μι¬ 
κρής χρονικής διάρκειας, όχι περισσότερες από τρεις (3) 
συνεχόμενες εργάσιμες ημέρες το εξάμηνο, σε χώρους 


εργασίας και βιομηχανικών εγκαταστάσεων. Η έγκριση 
παρέχεται σύμφωνα με τον εσωτερικό κανονισμό του 
Τ.Ε.Ι. Άαμίας. 

β) Πολυήμερες άνω των τριών ημερών, εκπαιδευτικές 
εκδρομές, στο εσωτερικό ή το εξωτερικό, πραγματοποι¬ 
ούνται μόνο κατά τις διακοπές των Χριστουγέννων, του 
Πάσχα και του καλοκαιριού. Η έγκριση παρέχεται από τον 
Υπουργό Εθνικής Παιδείας και Θρησκευμάτων ύστερα 
από εισήγηση του οικείου Τμήματος (στην οποία περι¬ 
λαμβάνεται το πρόγραμμα εκπαιδευτικών επισκέψεων 
και εκτίμηση της απαιτούμενης δαπάνης μεταφοράς των 
σπουδαστών) και πρόταση του Συμβουλίου του Τ.Ε.Ι. Λα- 
μίας. 

Άρθρο 9 

Προπαρασκευαστικά φροντιστήρια 

1. Με εισήγηση της Γενικής Συνέλευσης του Τμήματος 
και απόφαση του Συμβουλίου της Σχολής είναι δυνατή η 
διοργάνωση προπαρασκευαστικών φροντιστηρίων για 
σπουδαστές που δεν μπορούν να ανταποκριθούν στις 
απαιτήσεις των μαθημάτων του Α' και Β' Εξαμήνου σπου¬ 
δών του Τμήματος. Η διοργάνωση των προπαρασκευα¬ 
στικών φροντιστηρίων μπορεί να γίνει ή σε επίπεδο Τμή¬ 
ματος ή Σχολής ή σε επίπεδο Ιδρύματος. Στην τελευταία 
περίπτωση απαιτείται απόφαση του Συμβουλίου του 
Τ.Ε.Ι. Ααμίας μετά από εισηγήσεις των ενδιαφερομένων 
σχολών ή Τμημάτων. 

2. Τα προπαρασκευαστικά φροντιστήρια διαρκούν ένα 
διδακτικό εξάμηνο με τρεις (3) το πολύ εβδομαδιαίες 
ώρες ανά μάθημα. Είναι όμως δυνατή η σύμπτυξή τους σε 
μικρότερο χρονικό διάστημα με ανάλογη αύξηση των 
εβδομαδιαίων ωρών. Τα προπαρασκευαστικά φροντιστή¬ 
ρια γίνονται κατά κανόνα πέρα από το κανονικό ωράριο 
σπουδών και δεν καταλήγουν σε τελική αξιολόγηση της 
επίδοσης των σπουδών. 

3. Η διδασκαλία σταπροπαρασκευαστικά φροντιστήρια 
ανατίθεται σε μέλη του Ε.Π. ή συνεργάτες, σύμφωνα με 
τις διατάξεις που αναφέρονται στη διδασκαλία των κανο¬ 
νικών μαθημάτων. 

Άρθρο 10 

Ο Θεσμός του Συμβούλου Σπουδών 

Στο Τ.Ε.Ι. Ααμίας λειτουργεί ο θεσμός του Συμβούλου 
Σπουδών σε επίπεδο Τμήματος με σκοπό να βοηθήσει 
πολλαπλά τους σπουδαστές κατά την διάρκεια των σπου¬ 
δών τους. Σύμβουλος Σπουδών μπορεί να ορισθεί μέλος 
Ε.Π. του Τμήματος ή Επιστημονικοί Συνεργάτες μετά από 
απόφαση του Συμβουλίου του Τ μήματος, με σκοπό να δέ¬ 
χεται ορισμένους σπουδαστές (π.χ. 5-10), κυρίως του Α’ 
εξαμήνου σπουδών, είτε ομαδικά είτε ατομικά μία συγκε¬ 
κριμένη ημέρα και ώρα της εβδομάδας, που ορίζει ο εκ¬ 
παιδευτικός, κατά την διάρκεια του εξαμήνου για ενημέ¬ 
ρωση και καθοδήγηση. Ο Σύμβουλος Σπουδών ενημερώ- 
νειτους σπουδαστές κυρίως για Εκπαιδευτικά θέματα και 
θέματα Κανονισμού Σπουδών. 

ΚΕΦΑΛΑΙΟ ΤΡΙΤΟ 

Φοίτηση, Έλεγχος επίδοσης, Επιτυχής παρακολούθηση 

Άρθρο 11 

Φοίτηση 

1. Οι σπουδαστές παρακολουθούν όλα τα μαθήματα 
του προγράμματος σπουδών τους, σύμφωνα με τη δήλω¬ 
σή τους και τις ρυθμίσεις των άρθρων του παρόντος. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα καθορίζονται από τον Τομέα και ανακοι¬ 
νώνονται από τον διδάσκοντα στην αρχή κάθε εξαμήνου, 
με βάση το ωρολόγιο πρόγραμμα του Τμήματος, αφού 
ληφθούν υπόψη οι ημέρες που επίσημα δε θα πραγματο¬ 
ποιηθούν μαθήματα κατά τη διάρκεια του εξαμήνου, σύμ¬ 
φωνα με τις διατάξεις του άρθρου 3 παράγραφος 2 και 3 
του παρόντος. 

3. Σε κάθε περίπτωση, εάν ο αριθμός των ωρών διδα¬ 
σκαλίας που πραγματοποιήθηκαν σε ένα μάθημα είναι για 
οποιονδήποτε λόγο μικρότερος από τα δύο τρίτα (2/3) 
του προβλεπόμενου στο πρόγραμμα σπουδών για όλο το 
διδακτικό εξάμηνο, το μάθημα αυτό θεωρείται ότι δεν δι¬ 
δάχθηκε. Η διαπίστωση γίνεται κατά τη λήξη του εξαμή¬ 
νου μετά από γραπτή δήλωση του διδάσκοντος και από¬ 
φαση του Τομέα Μαθημάτων και με ευθύνη του υπευθύ¬ 
νου αυτού. 

4. Η παρακολούθηση των εργαστηριακών μαθημάτων ή 
του εργαστηριακού μέρους μεικτών μαθημάτων είναι 
υποχρεωτική. Για τα μαθήματα τα οποία δεν διαθέτουν 
χρόνο ή τις δυνατότητες για Ασκήσεις Πράξης, καθιερώ¬ 
νεται μια άλλη μορφή ενδιάμεσης αξιολόγησης μετά από 
απόφαση του Τομέα. Στα θεωρητικά μαθήματα που εμπε¬ 
ριέχουν άσκηση πράξης, δεν πραγματοποιείται εξέταση 
προόδου ενώ η τελική εξέταση περιόδου πραγματοποιεί¬ 
ται σε όλη την προβλεπόμενη διδακτική ύλη. Η άσκηση 
πράξης αξιολογείται από τον εκπαιδευτικό και επέχει θέ¬ 
ση προόδου. 

Άρθρο 12 

Βαθμολογική κλίμακα 

1. Η βαθμολογία σε άλατα μαθήματα εκφράζεται με την 
αριθμητική κλίμακα: μηδέν έως δέκα (0-10), με βάση επι¬ 
τυχίας το βαθμό πέντε (5). 

2. Ο χαρακτηρισμός της επίδοσης των σπουδαστών κα¬ 
τά μάθημα, καθορίζεται ως εξής: 

- από 0-4,9: «αεπιτυχώς» 

- από 5-6,9: «καλώς» 

- από 7-8,4: «λίαν καλώς» 

- από 8,5-10: «άριστα» 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιος μονάδος. 

Άρθρο 13 

Βαθμοί εργαστηρίου και εξετάσεων 

1. α) Για την επιτυχή παρακολούθηση εργαστηριακού 
μαθήματος ή του εργαστηριακού μέρους μικτού μαθήμα¬ 
τος απαιτείται ο σπουδαστής να έχει διεξάγει με τουλάχι¬ 
στον 10 ασκήσεις κατά τη διάρκειατου Εξαμήνου. Τηντε- 
λευταία εβδομάδα του εξαμήνου δίνεται η δυνατότητα 
μέχρι δύο (2) συμπληρωματικών εργαστηριακών και πρα¬ 
κτικών ασκήσεων για όσους σπουδαστές έχουν αποτύχει 
ή απουσιάσει. Η δυνατότητα, η μορφή και ο τρόπος της 
συμπληρωματικής αξιολόγησης καθορίζεται με απόφαση 
του Τομέα. 

β) Ο βαθμός, του εργαστηρίου ή του εργαστηριακού ή 
πρακτικού μέρους μικτού μαθήματος είναι, ανάλογα με τη 
φύση του εργαστηρίου και μετά από απόφαση του Τομέα: 
ι) ο μέσος όρος όλων των επιμέρους βαθμών των ασκή¬ 
σεων που ο σπουδαστής έχει διεξάγει στα ποσοστά του 
προηγούμενου εδαφίου, ιι) οι βαθμοί σε εξετάσεις που 
διεξάγονται τμηματικά ή τελικά σε όλη την ύλη του εργα¬ 
στηρίου. 


γ) Σε εξαιρετικές περιπτώσεις, για τα εργαστηριακά μα¬ 
θήματα ή το εργαστηριακό μέρος μεικτού μαθήματος τα 
οποία εξετάζονται με την μορφή τελικής εξέτασης, η Γε¬ 
νική Συνέλευση του Τμήματος με αιτιολογημένη απόφα¬ 
σή της μπορεί να αποφασίσει την πραγματοποίηση και 
δεύτερης εξεταστικής περιόδου. 

δ) Σε διάστημα πέντε (5) ημερών από την ημερομηνία 
λήξης του εξαμήνου ο διδάσκων καταθέτει στο Τμήμα τη 
βαθμολογία του εργαστηρίου ή των πρακτικών ασκήσε¬ 
ων η οποία καταχωρείται στο πρωτόκολλο και αρχειοθε¬ 
τείται. 

ε) Σπουδαστής που παρακολούθησε δύο (2) φορές ερ¬ 
γαστήριο ή το εργαστηριακό ή πρακτικό μέρος μικτού μα¬ 
θήματος αλλά κρίθηκε ανεπιτυχώς κατά την εξέταση, δεν 
υποχρεούται να παρακολουθήσει και πάλι το εργαστήριο 
ή το εργαστηριακό ή πρακτικό μέρος μικτού μαθήματος 
αλλά μπορεί να εξεταστεί στο τέλος του εξαμήνου μαζί με 
τους υπόλοιπους σπουδαστές που παρακολουθούν το 
μάθημα. 

2. α) Το Συμβούλιο του Τμήματος εντός είκοσι (20) ημε¬ 
ρών από την έναρξη των μαθημάτων του εξαμήνου μετά 
από εισήγηση του διδάσκοντα αποφασίζει για την πραγ¬ 
ματοποίηση ή μη ενδιάμεσης αξιολόγησης θεωρητικού 
μαθήματος που δεν εμπεριέχει ασκήσεις πράξης, καθώς 
και τη μορφή που θα έχει αυτή. Η ενδιάμεση αξιολόγηση 
προόδου μπορεί να είναι προφορική κατά ομάδες ή γρα¬ 
πτή εξέταση. 

β) Σε περίπτωση πραγματοποίησης της προόδου ο χρό¬ 
νος διεξαγωγής της θα είναι μέχρι τη 10η διδακτική εβδο¬ 
μάδα και θα αναφέρεται στο 50% της συνολικής ύλης ενώ 
η αντίστοιχη τελική εξέταση του μαθήματος αναφέρεται 
στο 100% της ύλης. 

γ) Ο τελικός βαθμός θεωρητικού μαθήματος ή του θεω¬ 
ρητικού μέρους μικτού μαθήματος που δεν εμπεριέχει 
ασκήσεις πράξης, υπολογίζεται: ι) για τα μαθήματα στα 
οποία πραγματοποιήθηκε ενδιάμεση αξιολόγηση, από το 
άθροισμα του βαθμού της ενδιάμεσης αξιολόγησης σε 
ποσοστό 40% και την τελική γραπτή εξέταση σε ποσοστό 
60%, ή ιι) για τα μαθήματα στα οποία δεν πραγματοποιή¬ 
θηκε ενδιάμεση αξιολόγηση, από την τελική γραπτή ή 
προφορική εξέταση σε ποσοστό 100%. 

δ) Σε περίπτωση πραγματοποίησης ενδιάμεσης αξιολό¬ 
γησης, ο διδάσκων καταθέτει στο Τμήμα, το αργότερο με 
τη λήξη των μαθημάτων του εξαμήνου, κατάσταση των 
σπουδαστών με τον αντίστοιχο βαθμό της ενδιάμεσης 
αξιολόγησης, για τον καθένα που συμμετείχε σ’ αυτή. Η 
κατάσταση βαθμολογίας, με ευθύνη του Προϊσταμένου 
του Τμήματος ανακοινώνεται έγκαιρα και πάντως πριν 
από τις τελικές εξετάσεις. 

ε) Ο τελικός βαθμός θεωρητικού μαθήματος ή του θεω¬ 
ρητικού μέρους μικτού μαθήματος που εμπεριέχει ασκή¬ 
σεις πράξης, υπολογίζεται από το άθροισμα του βαθμού 
της άσκησης πράξης καιτηντελική γραπτή εξέταση, που 
πραγματοποιείται στο 100% της διδακτικής ύλης, σε πο¬ 
σοστά που καθορίζονται από το Συμβούλιο του Τμήματος 
και είναι αναλογικά των ωρών διδασκαλίας για θεωρία και 
ασκήσεις πράξης. Εάν ο τελικός βαθμός θεωρητικού ή 
του θεωρητικού μέρους του μαθήματος που εμπεριέχει 
άσκηση πράξης, έχει την ένδειξη «ανεπαρκώς» (δηλ. 4 
έως 4,9), ο σπουδαστής δηλώνει πάλι το μάθημα, μπορεί 
όμως να μην συμμετέχει στην άσκηση πράξης και να λά¬ 
βει μέρος μόνο στις τελικές εξετάσεις όπου η αξιολόγησή 

του λαμβάνει το 100% της τελικής βαθμολογίας στο συ¬ 
γκεκριμένο μάθημα. 

ζ) Οι εξετάσεις ενδιάμεσης αξιολόγησης, προόδου, 
πραγματοποιούνται σύμφωνα με τον κανονισμό εξετάσε¬ 
ων περιόδου και συγκεκριμένα σύμφωνα με την παρά¬ 
γραφο 3 του άρθρου 14,το άρθρο Ιδκαιτο άρθρο 16του 
παρόντος. 

3. Σπουδαστής θεωρείται επιτυχών στα μαθήματα εκεί¬ 
να που συγκέντρωσε βαθμό τουλάχιστο πέντε (5). 

4. Ο βαθμός αυτών που προέρχονται από κατάταξη, 
εξάγεται ως εξής: το Τμήμα υποδοχής με απόφαση του 
Συμβουλίου του, σύμφωνα με τις κείμενες διατάξεις, 
απαλλάσσει τους κατατασσόμενους από μαθήματα ή 
ασκήσεις, που έχουν εξετασθεί με επιτυχία στη Σχολή ή 
το Τμήμα Προέλευσης, καταγράφοντας τους βαθμούς 
των μαθημάτων αυτών. Καθορίζει δε τα μαθήματα και 
ασκήσεις προηγουμένων εξαμήνων, στα οποία οι κατα- 
τασσόμενοι οφείλουν να εξετασθούν, εφόσον δεν διδά¬ 
χθηκαν ή δεν ασκήθηκαν πλήρως ή επαρκώς σε αυτά στη 
Σχολή ή στο Τμήμα Προέλευσης, ανεξάρτητα από το εξά¬ 
μηνο που έγινε η κατάταξη. 

5. Σπουδαστής που δεν παρακολούθησε με επιτυχία, 
σύμφωνα με τις διατάξεις της παραγράφου 6 του άρ¬ 
θρου αυτού, υποχρεωτικό μάθημα, πρέπει νατό επανα- 
λάβει κατά το επόμενο εξάμηνο. Αν απέτυχε σε κατ’ επι¬ 
λογήν υποχρεωτικό μάθημα ομάδας μαθημάτων που χα¬ 
ρακτηρίζουν κατεύθυνση, πρέπει να το επαναλάβει το 
επόμενο εξάμηνο ή να αλλάξει το μάθημα ή την κατεύ¬ 
θυνση, ενώ αν απέτυχε σε προαιρετικό μάθημα, μπορεί 
να το επαναλάβει σε επόμενα εξάμηνα ή να το αντικατα¬ 
στήσει με άλλο. 

6. α) Ο τελικός βαθμός μαθήματος προκύπτει από τον 
συνυπολογισμό του θεωρητικού και εργαστηριακού / 
πρακτικού μέρους του μικτού μαθήματος, με συντελε¬ 
στές που έχουν άθροισμα (1). Η κατανομή αυτή καθορί¬ 
ζεται από την Γ ενική Συνέλευση του Τ μήματος με βάση τις 
ώρες και τις συνθήκες διδασκαλίας ως και τη φύση κάθε 
μέρους του μαθήματος. 

β) Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη- 
ριακό-πρακτικό μέρος του μαθήματος αυτού έχει την έν¬ 
δειξη τουλάχιστον «καλώς». 

γ) Ο τελικός βαθμός αμιγώς εργστηριακού/πρακτικού ή 
αμιγώς θεωρητικού μαθήματος είναι ο βαθμός που καθο¬ 
ρίζεται στις παραγράφους 1,2 εδάφιο γ και 3 εδάφιο ετου 
άρθρου αυτού αντίστοιχα. 

δ) Σε περίπτωση επιτυχούς παρακολούθησης ενός μό¬ 
νου μέρους μικτού μαθήματος, ο βαθμός του μέρους αυ¬ 
τού κατοχυρώνεται και το μάθημα επαναλαμβάνεται μόνο 
ως προς το άλλο μέρος. 

ΚΕΦΑΛΑΙΟ ΤΕΤΑΡΤΟ 
Κανονισμός εξετάσεων περιόδου και 
πτυχιακής εργασίας - Λήψη πτυχίου 

Άρθρο 14 

Εξεταστικές περίοδοι εξαμήνου, 

Πρόγραμμα εξετάσεων 

1. Μετά τη λήξη των μαθημάτων κάθε διδακτικού Εξα¬ 
μήνου ακολουθούν δύο (2) εξεταστικές περίοδοι, δύο (2) 
εβδομάδων η κάθε μία κατά τη διάρκεια των οποίων οι 
σπουδαστές εξετάζονται γραπτά ή προφορικά, σε όλη τη 
διδακτέα ύλη κάθε μαθήματος που δηλώθηκε από τον 


σπουδαστή και προβλέπεται από τα αναλυτικά προγράμ¬ 
ματα. Για προφορική εξέταση απαιτείται εισήγηση του δι¬ 
δάσκοντα και απόφαση της Γενικής Συνέλευσης Τομέα 
στον οποίο ανήκει το μάθημα. 

2. Οι εξετάσεις περιόδου σε θεωρητικά μαθήματα, ή 
στο θεωρητικό μέρος μικτών μαθημάτων είναι για όλους 
τους σπουδαστές που τα έχουν δηλώσει υποχρεωτικές 
και διεξάγονται με βάση το πρόγραμμα, που συντάσσεται 
από το Συμβούλιο του Τμήματος και ανακοινώνεται με ευ¬ 
θύνη του Προϊσταμένου του Τμήματος, πέντε (5) τουλά¬ 
χιστον εργάσιμες ημέρες πριντην έναρξη των εξετάσεων. 

Το πρόγραμμα εξετάσεων περιλαμβάνει: 

-το εξεταζόμενο μάθημα με τον κωδικό του αριθμό 

- τον εισηγητή των θεμάτων 

- ημερομηνία, ώρα και αίθουσα εξετάσεων 

- τα ονοματεπώνυμα των εποπτών και επιτηρητών 

- ένδειξη αν το μάθημα εξετάζεται «γραπτά» ή «προφο¬ 
ρικά». 

3. Σε περιπτώσεις που, για λόγους μη υπαιτιότητας των 
σπουδαστών, δεν πραγματοποιηθούν οι τελικές εξετά¬ 
σεις της μίας ή και των δύο εξεταστικών περιόδων για δύο 
το πολύ μαθήματα του οικείου διδακτικού εξαμήνου, αυ¬ 
τές διενεργούνται στο αμέσως επόμενο διδακτικό εξάμη¬ 
νο και μετά τη λήξη των μαθημάτων του εξαμήνου αυτού 
με απόφαση του Συμβουλίου του ΤΕΙ ύστερα από εισήγη¬ 
ση του Συμβουλίου του Τμήματος. Στην περίπτωση αυτή 
κατοχυρώνεται ο βαθμός ενδιάμεσης αξιολόγησης. Γ ια 
τη συμμετοχή στις εξετάσεις μαθημάτων που διεξάγονται 
σύμφωνα με τα προηγούμενα, στο αμέσως επόμενο δι¬ 
δακτικό εξάμηνο δεν απαιτείται δήλωση του μαθήματος 
από τον σπουδαστή, ούτε έχουν εφαρμογή, όσον αφορά 
στα μαθήματα αυτά, οι περιορισμοί των περιπτώσεων ι και 
ιι του εδαφίου β της παραγράφου 11 του άρθρου 4 του 
παρόντος. 

Άρθρο 15 

Οργάνωση των εξετάσεων περιόδου 

1. Τη γενική ευθύνη εύρυθμης διεξαγωγής των εξετά¬ 
σεων του Τμήματος, έχει ο Προϊστάμενος του Τμήματος 
ο οποίος μεριμνά έγκαιρα για τον ορισμό εποπτών, την 
καταλληλότητα των χώρων, τη διαθεσιμότητα των υλι¬ 
κών και μέσων και γενικότερα για το αδιάβλητο των εξε¬ 
τάσεων. 

2. Ως επιτηρητές των εξετάσεων ορίζονται από το Συμ¬ 
βούλιο του Τμήματος τακτικά μέλη του Ε.Π., Ε.ΔΙ.Π. και 
Επιστημονικοί - Εργαστηριακοί Συνεργάτες και Εκπαι¬ 
δευτικοί Ειδικών Μαθημάτων στα πλαίσια των ωρών απα¬ 
σχόλησής τους κατά βαθμίδα και με συνεκτίμηση του 
χρόνου που απαιτείται για την ετοιμασία των εισηγήσεων 
και για τις διορθώσεις των γραπτών δοκιμίων και σε περί¬ 
πτωση έλλειψης του προαναφερόμενου προσωπικού, ως 
επιτηρητές ορίζονται και άλλες κατηγορίες προσωπικού. 

3. Τα θέματα των εξετάσεων εισηγείται αυτός ή αυτοί 
που δίδαξαν το μάθημα, σύμφωνα με τις διακρίσεις του 
άρθρου 6 παράγραφος 3α του παρόντος, κατά το εξάμη¬ 
νο που έληξε και σε περίπτωση απολύτως και εκ των προ- 
τέρων δικαιολογημένης απουσίας τους ή κωλύματος, τα 
θέματα θέτει και εισηγείται άλλος εκπαιδευτικός από τον 
ίδιο Τομέα Μαθημάτων, που ορίζεται με πράξη του Προϊ¬ 
σταμένου του Τμήματος. 

4. Σε περίπτωση προφορικής εξέτασης, ορίζεται και 
δεύτερος εξεταστής συναφούς ειδικότητας, με πράξη 
του υπευθύνου του Τομέα, η δε εξέταση λαμβάνει χώρα 

παρουσία όλωντων εξεταζόμενων, στο σύνολό τους ή κα¬ 
τά ομάδες, με όσο το δυνατόν περισσότερους σπουδα¬ 
στές. Ο βαθμός στην περίπτωση αυτή είναι ο μέσος όρος 
των βαθμολογιών των δυο εξεταστών. 

5. Η διάρκεια επεξεργασίας των θεμάτων κατά τη γρα¬ 
πτή εξέταση κάθε μαθήματος σε καμία περίπτωση δεν 
μπορεί να υπερβεί τις τρεις (3) ώρες. Οι εξετάσεις κάθε 
μαθήματος διεξάγονται με την ευθύνη του διδάσκοντα το 
μάθημα. 

Άρθρο 16 

Διαδικασία διεξαγωγής εξετάσεων, 

«Τράπεζα θεμάτων» 

1. Για την ανάπτυξη των θεμάτων χορηγούνται στους 
εξεταζόμενους σπουδαστές ειδικά σφραγισμένες και 
υπογραμμένα ιδιόχειρα από τον εξεταστή του μαθήματος 
κόλλες αναφοράς ή τυπωμένα ερωτηματολόγια με ευθύ¬ 
νη των επιτηρητών της αίθουσας. 

2. Στην αρχή της εξέτασης γίνεται από τους επιτηρητές 
έλεγχος των στοιχείων ταυτότητας των εξεταζομένων. 

3. Σπουδαστής που καταλαμβάνεται να αντιγράφει από 
βιβλία ή σημειώσεις ή από γραπτό άλλου σπουδαστή ή 
συνεννοείται με άλλον ή άλλους σπουδαστές ή παρεμπο¬ 
δίζει την ομαλή διεξαγωγή των εξετάσεων μηδενίζεται, 
αφού σημειωθεί και μονογραφηθείτο γραπτότου απότον 
επιτηρητή που έκανε τη διαπίστωση αυτή. 

4. Η προσέλευση των εισηγητών και επιτηρητών γίνεται 
τουλάχιστο δέκα πέντε (15) λεπτά πριν αρχίσουν οι εξε¬ 
τάσεις. Ο επόπτης παίρνει παρουσίες των εισηγητών και 
επιτηρητών δέκα (10) λεπτά πριν την έναρξη των εξετά¬ 
σεων και οι εισηγητές και οι επιτηρητές που δεν βρίσκο¬ 
νται την καθορισμένη ώρα στη θέση τους, θεωρούνται 
απότον επόπτη εξετάσεων απόντες. Οι εισηγητές δε απο¬ 
χωρούν, αλλά παραμένουν στους χώρους του Ιδρύματος 
κατά τη διάρκεια των εξετάσεων. 

5. Η σύμπτυξη των σπουδαστών σε αίθουσες λιγότερες 
απ’ αυτές που προβλέπει το πρόγραμμα εξετάσεων δεν 
επιτρέπεται παρά μόνο μετά από έγκριση του επόπτη. 
Απαγορεύεται στους σπουδαστές να προσέρχονται στις 
εξετάσεις κατέχοντας κινητά τηλέφωνα, υπολογιστικά 
συστήματα και κάθε μέσο που μπορεί να αλλοιώσει το 
αδιάβλητο των εξετάσεων. Επιτρέπεται από τους σπου¬ 
δαστές, κατά την διάρκεια της εξέτασης, η χρήση μόνο 
των μέσων και υλικών που θεωρούνται από τον εισηγητή 
ως αναγκαία για την εξέταση. 

6. Ο επόπτης εξετάσεων οφείλει να ελέγχει την εφαρ¬ 
μογή του κανονισμού σπουδών και να κάνει γραπτές πα¬ 
ρατηρήσεις οι οποίες παραδίδονται στον προϊστάμενο 
του τμήματος και στο Ίδρυμα. Προβλήματα που προκύ¬ 
πτουν κατά τη διάρκεια της εξέτασης, επιλύονται από τον 
εκάστοτε επόπτη εξετάσεων. 

7. Οι εισηγητές οφείλουν να δίνουν εξηγήσεις μεγαλό¬ 
φωνα σ’ όλους τους σπουδαστές και όχι ιδιαίτερα και χα¬ 
μηλόφωνα σε κάποιο σπουδαστή. 

8. Η απασχόληση επιτηρητή με άλλες δραστηριότητες, 
εκτός από την επιτήρηση απαγορεύεται. Η απομάκρυνση 
επιτηρητή από την αίθουσα εξετάσεων μπορεί να είναι μό¬ 
νο ολιγόλεπτη για κάποιο ειδικό λόγο και μόνο με άδεια 
του επόπτη. Οι επιτηρητές σε καμιά περίπτωση δε δίνουν 
εξηγήσεις στους σπουδαστές, ούτε ιδιαίτερα, ούτε μεγα¬ 
λόφωνα. 

9. Αλλαγές στο πρόγραμμα επιτηρήσεων δεν είναι σκό¬ 
πιμο να γίνονται. Αν πάραυτα προκύψει ανάγκη αλλαγής 


επιτηρητών οι ενδιαφερόμενοι οφείλουν με γραπτή δή¬ 
λωσή τους στη Γραμματεία της σχολής τους να γνωστο¬ 
ποιήσουν την αλλαγή από την προηγούμενη μέρα των 
εξετάσεων, αφού πρώτα πάρουν την έγκριση του Προϊ¬ 
σταμένου του Τ μήματος. 

10. Από τους επιτηρητές συντάσσεται κατάσταση των 
παρόντων σπουδαστών στην οποία αναγράφονται, το μά¬ 
θημα εξετάσεων, η αίθουσα, η ημερομηνία και ώρα, κα¬ 
θώς και τα ονόματατου επόπτη, εισηγητή και επιτηρητών. 
Κάθε Σπουδαστής υπογράφει στην κατάσταση παρόντων 
κατά την παράδοση του γραπτού του. Η κατάσταση αυτή 
υπογράφεται από τους επιτηρητές και παραδίδεται ενυ¬ 
πόγραφα μετά το τέλος των εξετάσεων στον εισηγητή μα¬ 
ζί με τα γραπτά των σπουδαστών. 

11. Η κόλλα αναφοράς ή το τυπωμένο ερωτηματολόγιο 
κάθε σπουδαστή που έχει το όνομά του μονογράφεται 
από τους επιτηρητές της αίθουσας δύο φορές. Την πρώ¬ 
τη φορά στο επάνω μέρος της πρώτης σελίδας και μάλι¬ 
στα κάθε φορά που ο σπουδαστής παίρνει κόλλα και την 
δεύτερη φορά στο τέλος του γραπτού, όταν ο σπουδα¬ 
στής ζητήσει νέα κόλλα ή τελειώσει τις εξετάσεις. 

12. Η μη τήρηση του κανονισμού εξετάσεων από τους 
εισηγητές και επιτηρητές θεωρείται ως ελλιπής προσφο¬ 
ρά εκπαιδευτικής εργασίας και συνεπάγεται τις νόμιμες 
κυρώσεις. Η παράδοση - παραλαβή των γραπτών γίνεται 
μέσω ειδικού βιβλιαρίου πρωτοκόλλου. 

13. Μέσα σε πέντε (5) ημέρες από την διεξαγωγή των 
εξετάσεων του μαθήματος, ο εκπαιδευτικός καταθέτει 
στο Τμήμα τη βαθμολογία των εξετάσεων περιόδου κα¬ 
θώς και τον τελικό βαθμό του μαθήματος. Μετά από σχε¬ 
τικό έλεγχο, το Τμήμα προβαίνει στην ανακοίνωση των 
αποτελεσμάτων και στην αρχειοθέτηση των βαθμολο¬ 
γιών. 

14. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο, μετά την παρέλευση του οποίου 
διατίθεται για πολτοποίηση με απόφαση του Συμβουλίου 
της Σχολής. Σε διάστημα 15 ημερών από την ανακοίνωση 
των αποτελεσμάτων, ο σπουδαστής μπορεί να ζητήσει 
από τον εξεταστή να συμβουλευτεί το γραπτό του και ο 
εξεταστής υποχρεούται νατό επιδείξει. 

Σε περίπτωση αποτυχίας σε τέσσερις συνεχόμενες εξε¬ 
ταστικές περιόδους ο σπουδαστής με αίτησή του στον 
Τομέα μπορεί να ζητήσει την αξιολόγηση του γραπτού 
του, της επόμενης εξεταστικής περιόδου, από τριμελή 
επιτροπή συναφούς ειδικότητας στην οποία συμμετέχει 
και ο εισηγητής των θεμάτων, ως μέλος της επιτροπής. Η 
επιτροπή συνίσταται με απόφαση του Τομέα που καθορί¬ 
ζει κάθε σχετική διαδικασία. 

15. α) Ο εξεταστής κάθε μαθήματος υποχρεούται να 
παραδίδει στον υπεύθυνο του Τομέα Μαθημάτων που 
ανήκει το μάθημα, ένα (1) αντίγραφο των θεμάτων που 
χρησιμοποιήθηκαν για την εξέταση των σπουδαστών. 

β) Στο τέλος κάθε εξεταστικής περιόδου, γίνεται αξιο¬ 
λόγηση των θεμάτων που κατατέθηκαν στο Τμήμα από 
τον οικείο Τομέα και αποφασίζεται η κωδικοποίηση ή μη 
συγκεκριμένου θέματος. 

γ) Για την κωδικοποίηση, αρχειοθέτηση, διατήρηση και 
διακίνηση των θεμάτων του προηγούμενου εδαφίου δη- 
μιουργείται σε κάθε Σχολή «τράπεζα θεμάτων» κατά Τμή- 
μα και Τομέα, σκοπός της οποίας είναι η διευκόλυνση των 
εξεταστικών διαδικασιών. 

δ) Η «τράπεζα θεμάτων» λειτουργεί και ως δανειστική 
των μελών του Ε.Π., Ε.ΔΙ.Π., Επιστημονικών - Εργαστη- 

ριακών Συνεργατών και Εκπαιδευτικών Ειδικών Μαθημά¬ 
των της Σχολής. 

Άρθρο 17 

Εκπόνηση πτυχιακής εργασίας 

1. Κάθε σπουδαστής είναι υποχρεωμένος να εκπονήσει 
μια πτυχιακή εργασία με θέμα που πρέπει να έχει σχέση 
με τα γνωστικά αντικείμενα του Τμήματος και τα πραγμα¬ 
τικά θέματα παραγωγής και υπηρεσιών. 

Τα μέλη του Ε.Π., οι Επιστημονικοί και Εργαστηριακοί 
Συνεργάτες του Τ μήματος προτείνουν θέματα πτυχιακής 
εργασίας τα οποία εγκρίνονται ύστερα από εισήγηση του 
Τομέα Μαθημάτων και απόφαση του Συμβουλίου του 
Τμήματος και ανακοινώνονται έγκαιρα στους σπουδα¬ 
στές. 

Για την εκπόνηση της πτυχιακής εργασίας χρησιμοποι¬ 
ούνται, εφόσον είναι απαραίτητο, οι χώροι και ο εξοπλι¬ 
σμός καθώς επίσης τυχόν αναγκαία οικονομικά μέσα του 
Ιδρύματος. Πτυχιακή εργασία μπορεί να πραγματοποιη¬ 
θεί επίσης εκτός Ιδρύματος σε οργανισμούς, ιδρύματα, 
υπηρεσίες, ιδιωτικές επιχειρήσεις κλπ, ύστερα από από¬ 
φαση του Συμβουλίου του Τμήματος. Τις προϋποθέσεις 
ανάθεσης πτυχιακών εργασιών και κάθε σχετικό θέμα κα¬ 
θορίζει με απόφαση του το Συμβούλιο Τμήματος μετά 
από εισήγηση των Τομέων του Τμήματος. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τρεις (3) σπουδαστές με ταυτόχρονη 
κατανομή της εργασίας σε κάθε σπουδαστή. 

3. Κάθε μέλος του Ε.Π. του Τ μήματος στα πλαίσια απα¬ 
σχόλησης του αναλαμβάνει υποχρεωτικά την επίβλεψη 
αριθμού πτυχιακών εργασιών, ανάλογα με τις ώρες διδα¬ 
κτικού έργου που του έχουν ανατεθεί. Ο αριθμός πτυχια¬ 
κών εργασιών που μπορούν να επιβλέπουν τα μέλη του 
Ε.Π. δεν μπορεί να υπερβαίνει τις τρεις (3) ανά εξάμηνο. 
Επιστημονικοί και Εργαστηριακοί Συνεργάτες του Τμή¬ 
ματος αναλαμβάνουν επίσης την επίβλεψη πτυχιακών ερ¬ 
γασιών, όταν το αντικείμενο δεν καλύπτεται από το Ε.Π. 
του Τμήματος ή όταν αυτοί επιβλέπουν ήδη τον προβλε- 
πόμενο μέγιστο αριθμό πτυχιακών εργασιών. 

4. Από τον Τ ομέα ή το Συ μβούλιο Τ μήματος ορίζεται για 
κάθε θέμα πτυχιακής εργασίας ένα μέλος του Ε.Π. ή Επι¬ 
στημονικός ή Εργαστηριακός Συνεργάτης που επιβλέπει 
την πρόοδο στην επεξεργασία του θέματος, καθοδηγεί 
τους σπουδαστές στην αναζήτηση της καλύτερης λύσης, 
φροντίζει για την παροχή των αναγκαίων διευκολύνσεων 
σε χώρους και σε εξοπλισμό και εποπτεύει τα μέλη του 
Ε.Τ. Π. όπου η συμβολή τους κρίνεται αναγκαία. Επίσης ει- 
σηγείται στον Προϊστάμενο του Τ μήματος τη διάθεση των 
απαραίτητων χρηματικών ποσών για αναλώσιμα υλικά 
κλπ. Για πτυχιακές εργασίες που πραγματοποιούνται σε 
χώρους εκτός Ιδρύματος, ο επιβλέπων εκπαιδευτικός πε¬ 
ριορίζεται στο επιστημονικό τεχνικό μέρος της εργασίας. 
Επίβλεψη πτυχιακής εργασίας μπορεί να ανατεθεί σε μέ¬ 
λη του Ε.Π. ή Επιστημονικούς ή Εργαστηριακούς Συνερ¬ 
γάτες άλλου Τμήματος μετά από απόφαση των Συμβου¬ 
λίων των δύο Τμημάτων. 

5. Η επεξεργασία της πτυχιακής εργασίας μπορεί να 
επεκταθεί και πέρα από τη λήξη του τελευταίου εξαμήνου 
σπουδών, ανάλογα με την έκταση και τις απαιτήσεις του 
θέματος. Η διάρκεια της εκπόνησης της πτυχιακής εργα¬ 
σίας δεν μπορεί να υπερβαίνει τα τρία (3) εξάμηνα. Στην 
περίπτωση υπέρβασηςτου ορίουτωντριών (3) εξαμήνων 
ανατίθεται στο σπουδαστή νέο θέμα πτυχιακής εργασίας. 


Τα πνευματικά δικαιώματα ανήκουν σε αυτούς που συνέ¬ 
βαλαν στην εκπόνηση της πτυχιακής εργασίας μετά από 
εισήγηση του επιβλέποντα εκπαιδευτικού. 

6. Μετά την ολοκλήρωση της πτυχιακής εργασίας και 
ύστερα από έγκριση του επιβλέποντα εκπαιδευτικού, αυ¬ 
τή υποβάλλεται μέσω του πρωτοκόλλου στο Τμήμα. Το 
Συμβούλιο του Τμήματος ορίζει ημερομηνία μέσα στο 
χρόνο μαθημάτων, κατά την οποία γίνεται παρουσίαση 
της πτυχιακής εργασίας, ή αριθμού πτυχιακών εργασιών 
ενώπιοντριμελούς επιτροπής από μέλη του Ε.Π. του Τμή¬ 
ματος και Επιστημονικούς ή Εργαστηριακούς Συνεργά¬ 
τες συναφούς ειδικότητας, εκ των οποίων ο ένας είναι ο 
εισηγητής. Την παρουσίαση αυτή μπορούν να παρακο¬ 
λουθήσουν όλα τα μέλη της εκπαιδευτικής κοινότητας. 

7. Σε περίπτωση έλλειψης μελώντου Ε.Π. συναφούς ει¬ 
δικότητας στο ίδιο Τμήμα, η επιτροπή συμπληρώνεται 
από μέλη άλλου Τμήματος που έχουν συνάφεια με το 
αντικείμενο. Τα μέλη της επιτροπής παρακολουθούν την 
παρουσίαση της εργασίας και υποβάλλουν διευκρινιστι¬ 
κές και εξεταστικές ερωτήσεις, ώστε να διαμορφώσουν 
άποψη για την ορθότητα και την πληρότητα της λύσης 
που δόθηκε στο πρόβλημα και για το βαθμό συμμετοχής 
καθενός από τους συμμετέχοντες στην επεξεργασία του 
θέματος σπουδαστές. Τα μέλη της επιτροπής εξέτασης 
της πτυχιακής εργασίας αποφασίζουν, κατά πλειοψηφία, 
ύστερα από πρόταση του επιβλέποντα εκπαιδευτικού, για 
το βαθμό που θα δοθεί στην πτυχιακή εργασία ή σε καθέ¬ 
να από τους συμμετέχοντες στην ομάδα επεξεργασίας 
ξεχωριστά. Σε περίπτωση που η πτυχιακή εργασία δίνεται 
σε περισσότερους από έναν σπουδαστή, τότε η βαθμο¬ 
λογία τίθεται χωριστά για κάθε ένα σπουδαστή. 

8. Σε περίπτωση που μία πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία, 
οπότε επαναλαμβάνεται η διαδικασία υποβολής και πα¬ 
ρουσίασης, όπως ορίζεται στις παραγράφους 6 και 7 του 
άρθρου αυτού. 

9. Για επιμέρους θέματα που δεν αναγράφονται στις πα¬ 
ραγράφους του παρόντος άρθρου αποφασίζει το Συμ¬ 
βούλιο του Τ μήματος. 

Άρθρο 18 

Πρακτική Άσκηση στο Επάγγελμα 

Οι σπουδαστές υποχρεούνται σε εξάμηνη πρακτική 
άσκηση στο επάγγελμα σύμφωνα με την κείμενη νομοθε¬ 
σία (ν. 1404/1984, ν.2 916/2001, π.δ. 174/1985 ΦΕΚ 
59Α/29.3.1985 και ν. 1351 /1983 ΦΕΚ 56Α/28.4.1983). 

Άρθρο 19 

Βαθμός πτυχίου. Ανακήρυξη πτυχιούχων 

1. Ο βαθμός πτυχίου εξάγεται με προσέγγιση δύο (2) 
δεκαδικών της ακέραιος μονάδας και προκύπτει από τον 
τύπο: 

δίβΐ + δ2β2 + ... + δνβν 

Β =. 

δΐ + δ2 + ... + δν 

όπου βΐ, β2.βν είναι οι βαθμοί όλωντων υποχρεωτι¬ 

κών και των κατ’ επιλογήν υποχρεωτικών μαθημάτων που 
παρακολούθησε ο σπουδαστής και δΐ, δ2,.δν οι αντί¬ 

στοιχες διδακτικές μονάδες, σύμφωνα με την παράγρα¬ 
φο 6 του άρθρου 4 του παρόντος. 






17506 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στα μαθήματα περιλαμβάνεται και η πτυχιακή εργασία 
με τον αριθμό διδακτικών μονάδων που ορίζεται στην πα¬ 
ράγραφο 6 του άρθρου 4 του παρόντος. 

Για τον υπολογισμό του Βαθμού πτυχίου δεν λαμβάνο- 
νται υπόψη η πρακτική άσκηση και τα προαιρετικά μαθή¬ 
ματα. Σε περίπτωση που οι εβδομαδιαίες ώρες διδασκα¬ 
λίας είναι διαφορετικές από τις εβδομαδιαίες διδακτικές 
μονάδες (οΓΘάίΙ ροίηΐε) του προγράμματος, τότε ο υπο¬ 
λογισμός του βαθμού πτυχίου γίνεται με βάση τις διδα¬ 
κτικές μονάδες. 

2. Ο χαρακτηρισμός βαθμού του πτυχίου των αποφοί- 
τωντωνΤεχνολογικών Εκπαιδευτικών Ιδρυμάτων καθορί¬ 
ζεται ως εξής: 

- από 5,00-6,99 «καλώς» 

- από 7,00-8,49 «λίαν καλώς» 

- από 8,50-10,00 «άριστα». 

3. Τα μαθήματα που αναγράφονται στο αντίγραφο ανα¬ 
λυτικής βαθμολογίας του σπουδαστή περιλαμβάνουν τα 
υποχρεωτικά, τα κατ’ επιλογήν υποχρεωτικά και τα προ¬ 
αιρετικά μαθήματα που παρακολούθησε ο σπουδαστής. 

4. Τελειόφοιτος του Τ.Ε.Ι. Λαμίας ανακηρύσσεταιπτυχι- 
ούχος, αφότου συμπληρώθηκαν όλες οι απαιτούμενες, 
σύμφωνα με την παράγραφο 5 του άρθρου 27 του 
ν. 1404/1983, προϋποθέσεις και ειδικότερα από τη χρονο¬ 
λογία που κατατέθηκε και πρωτοκολλήθηκε στο Τμήμα 
και η τελευταία προϋπόθεση. 

Άρθρο 20 

Όργανο Πειθαρχικού Ελέγχου των σπουδαστών 

Συγκροτείται στο Τ.Ε.Ι. Λαμίας όργανο πειθαρχικού 
ελέγχου των σπουδαστών που θα επιλαμβάνεται θεμάτων 
που αφορούν στη συμπεριφορά των σπουδαστών, όταν 
με αυτή προσβάλλεται το κύρος του Ιδρύματος ή η αξιο¬ 
πρέπεια και η προσωπικότητα των μελών της κοινότητας 
του Ιδρύματος και γενικά σε συμπεριφορά που δεν αρμό¬ 
ζει στην ιδιότητα σπουδαστή Τριτοβάθμιας Εκπαίδευσης 
και που θα υποβάλλονται σ'αυτό, από το Συμβούλιο του 
τμήματος, το Διευθυντή Σχολής, τους Αντιπροέδρους ή 
τον Πρόεδρο του Τ.Ε.Ι. Λαμίας. 

Το όργανο πειθαρχικού ελέγχου των σπουδαστών θα 
αποτελείται από πέντε (5) μέλη. Τρία (3) μέλη θα προέρχο¬ 
νται από το Ε.Π. του Ιδρύματος, τα οποία θα εκλέγονται κά¬ 
θε χρόνο από το Ε.Π. της συνέλευσης του Τ.Ε.Ι. Λαμίας και 
δύο (2) από τους σπουδαστές, οι οποίοι θα εκλέγονται κάθε 
χρόνο από τους σπουδαστές μέλη της Συνέλευσης του 
Ιδρύματος. Πρόεδρος του οργάνου θα είναι ο εκπαιδευτι¬ 
κός που έλαβετις περισσότερες ψήφους. Οι αποφάσειςτου 
οργάνου λαμβάνονται με πλειοψηφία τεσσάρων (4) ψήφων. 

Οι ποινές που μπορεί να επιβάλλονται στους σπουδα¬ 
στές είναι: 

- έγγραφη επίπληξη 

- αποκλεισμός από τις εξετάσεις μίας περιόδου ενός μα¬ 
θήματος 

- αποκλεισμός από τις εξετάσεις μίας περιόδου όλων 
των μαθημάτων. 

ΚΕΦΑΛΑΙΟ ΠΕΜΠΤΟ 

Τίτλοι σπουδών, Πιστοποιητικά, Ταυτότητα, 
Τηρούμενα βιβλία 

Άρθρο 21 

Τίτλοι σπουδών, Πιστοποιητικά 

1. Στους σπουδαστές του Τ.Ε.Ι. Λαμίας χορηγούνται τα 
ακόλουθα πιστοποιητικά και τίτλοι σπουδών: 


- πτυχίο 

- πιστοποιητικό αποφοίτησης 

- παράρτημα διπλώματος του σπουδαστή (ΟίρΙοπια 
ΒυρρΙθπίθπί) 

- αντίγραφο αναλυτικής βαθμολογίας του σπουδαστή 

- βεβαίωση σπουδαστικής κατάστασης 

- πιστοποιητικό για χρήση στρατολογίας 

2.0 τύπος του πτυχίου καθορίζεται σύμφωνα με την πα¬ 
ράγραφο 8 του άρθρου 27 του ν. 1404/1983. 

3. Το πιστοποιητικό αποφοίτησης επέχει θέση αντιγρά¬ 
φου πτυχίου. 

4. Το παράρτημα διπλώματος εκδίδεται στην Ελληνική 
καθώς και στην Αγγλική Γλώσσα ενώ διαθέτει τη μορφή 
που καθορίζεται από τα αρμόδια όργανα της Ευρωπαϊκής 
Ένωσης. 

Άρθρο 22 

Φοιτητική ταυτότητα, Εισιτήριο 

Στους σπουδαστές του Τ.Ε.Ι. Λαμίας χορηγούνται: η 
φοιτητική ταυτότητα, ο τύπος και το περιεχόμενο της 
οποίας καθορίζεται με απόφαση του Υπουργού Εθνικής 
Παιδείας και Θρησκευμάτων. Στους σπουδαστές του 
Ιδρύματος χορηγείται επίσης και ειδικό φοιτητικό εισιτή¬ 
ριο σύμφωνα με τις κείμενες διατάξεις. 

Άρθρο 23 

Τηρούμενα βιβλία στο Τμήμα και τη Σχολή 

1. Για παρακολούθηση της σπουδαστικής κατάστασης 
του Τμήματος τηρούνται τα ακόλουθα βιβλία και πρακτι¬ 
κά: 

α) Μητρώο σπουδαστών 
β) Μητρώο πτυχιούχων και Βιβλίο Παρουσιών 
γ) Βιβλίο πρακτικών Συμβουλίου του Τμήματος 
δ) Βιβλίο πρακτικών Γ ενικής Συνέλευσης του Τμήματος 
ε) Βιβλίο πρακτικών Γενικής Συνέλευσης Τομέα Μαθη¬ 
μάτων 

2. α) Ο τύπος και το περιεχόμενο του Μητρώου σπου¬ 
δαστών καθορίζεται στον εσωτερικό κανονισμό του Τ.Ε.Ι. 
Λαμίας. 

β) Το βιβλίο των πρακτικών του Συμβουλίου και της Γ ε¬ 
νικής Συνέλευσης του Τμήματος, αποτελείται από τα επι- 
μέρους δακτυλογραφημένα έντυπα ή πρακτικά, τα οποία 
στο τέλος κάθε χρόνου βιβλιοδετούνται και αρχειοθετού¬ 
νται χρονολογικά. 

3. Σε επίπεδο Σχολής τηρείται μόνο βιβλίο πρακτικών 
του Συμβουλίου σύμφωνα με την περίπτωση β της προη¬ 
γούμενης παραγράφου. 

4. Το Τ.Ε.Ι. Λαμίας χρησιμοποιεί και ηλεκτρονικούς υπο¬ 
λογιστές για την τήρηση της σπουδαστικής κατάστασης 
και χορηγεί επίσημα επικυρωμένα αντίγραφα αυτής στον 
ενδιαφερόμενο σπουδαστή. 

Άρθρο 24 

Φιλοξενούμενοι σπουδαστές 

Οι σπουδαστές, οι διακινούμενοι μεταξύ των τριτοβάθ¬ 
μιων ιδρυμάτων της αλλοδαπής και του Ιδρύματος στα 
πλαίσια προγραμμάτων συνεργασίας, εγγράφονται ως 
φιλοξενούμενοι σπουδαστές. Οι φιλοξενούμενοι σπου¬ 
δαστές έχουν τα δικαιώματα και τις υποχρεώσεις που 
έχουν οι σπουδαστές του ιδρύματος, για όσο χρόνο διαρ- 
κεί η φοίτησή τους, σύμφωνα με το εγκεκριμένο πρό¬ 
γραμμα συνεργασίας. Στους σπουδαστές που ολοκλη- 

ρώνουν την παρακολούθηση μαθημάτων (εργαστηρια¬ 
κών ή θεωρητικών) και έλαβαν μέρος επιτυχώς σε εξετά¬ 
σεις χορηγείται πιστοποιητικό σπουδών με τον τίτλο του 
μαθήματος, τον βαθμό και τις ακαδημαϊκές πιστωτικές 
μονάδες. 

Άρθρο 25 

Εκπόνηση Προγράμματος σε Ιδρύματα της Αλλοδαπής 

Προκειμένου περί σπουδαστών ενός Τμήματος του 
Ιδρύματος που εκπονούν ένα μέρος του προγράμματος 
σπουδών σε ιδρύματα της αλλοδαπής στα πλαίσια εκπαι¬ 
δευτικών προγραμμάτων συνεργασίας, ακολουθούνται 
οι διαδικασίες σύμφωνα με τις διμερείς συμφωνίες μετα¬ 


ξύ του Τ.Ε.Ι. και του Τμήματος Υποδοχής των ιδρυμάτων 
που υπάρχει συνεργασία. 

Άρθρο 26 
Γενική Διάταξη 

Θέματα και λεπτομέρειες που δεν καθορίζονται από τον 
παρόντα Κανονισμό, καθορίζονται από το Συμβούλιο του 
Τ.Ε.Ι. με σχετικές εγκυκλίους. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2005 

Ο ΥΦΥΠΟΥΡΓΟΣ 

Σ. ΤΑΛΙΑΔΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗιΙΐρ: νννννν.θΐ.ςιΐ' - θ-ιτιθΜ: \λ/θ 5 γπ 351 θγ @ θΙ·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευιΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευιτ>. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβΓπβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























